PATVIRTINTA

Vilniaus Liepkalnio mokyklos

direktoriaus 2017 m. rugsėjo 15 d.

įsakymu Nr. V96

**VILNIAUS LIEPKALNIO MOKYKLOS**

**MOKINIŲ MOKYMOSI PASIEKIMŲ GERINIMO SISTEMA**

1. Mokyklos direktoriaus pavaduotojai ugdymui koordinuoja mokinių mokymosi pasiekimų gerinimo pagalbos teikimo procesą – priimtų sprendimų, įgyvendinamų priemonių savalaikį įgyvendinimą, tų priemonių poveikio analizės vykdymą.
2. Mokinių mokymosi pasiekimų gerinimo proceso dalyviai: mokomųjų dalykų mokytojai, klasių vadovai, švietimo pagalbos specialistai, mokyklos vaiko gerovės komisija, mokyklos administracija, tėvai (globėjai, rūpintojai).
3. Mokinių mokymosi pasiekimų gerinimo proceso dalyvių priemonės:
   1. Mokomųjų dalykų mokytojai:

* identifikuoja mokymosi pagalbos poreikį ir bendradarbiauja su klasės vadovu (žodžiu, per el. dienyną TAMO);
* pamokose koreguoja mokinio mokymąsi, pritaiko užduotis pagal mokinio gebėjimus;
* taiko priemones ir metodikas, atsižvelgiant į mokinių mokymosi stilių, gebėjimus, darbo tempą;
* derina įvairius vertinimo būdus, daugiau dėmesio skiria mokytis padedančiam formuojamajam vertinimui (mokymosi stebėjimas, savalaikis grįžtamasis ryšys, ugdymo turinio pritaikymas);
* stebi, matuoja ir fiksuoja individualią mokinių mokymosi pažangą;
* pamokų metu organizuoja mokinių pagalbą kitiems mokiniams;
* pagal poreikį kviečia į pamoką mokyklos pagalbos mokiniui specialistus;
* pagal poreikį veda trumpalaikes ar ilgalaikes konsultacijas;
* analizuoja panaudotų priemonių veiksmingumą.
  1. Klasės vadovai:
* bendradarbiauja su mokomųjų dalykų mokytojais dėl auklėtinio mokymosi problemų ar mokymosi pagalbos teikimo būdų ir priemonių;
* išsiaiškina auklėtinio mokymosi pasiekimų gerinimo pagalbos poreikį, tėvų (globėjų, rūpintojų) lūkesčius;
* kartu su auklėtinių tėvais (globėjais, rūpintojais), mokytojais ir auklėtiniu aptaria mokymosi pagalbos priemones, pagalbos teikimo proceso galimybes;
* vykdo mokinių lankomumo stebėseną;
* vykdo mokinių pažangumo stebėseną;
* padeda koreguoti auklėtinių individualų ugdymo planą;
* domisi, kad namuose auklėtiniui būtų tinkamos sąlygos mokytis, skatina tėvus (globėjus, rūpintojus) prisidėti prie vaiko mokymosi pasiekimų gerinimo.
  1. Švietimo pagalbos specialistų priemonės:
* vykdo mokinių lankomumo stebėseną;
* vykdo specialiųjų poreikių mokinių pažangumo stebėseną;
* teikia visokeriopą pagalbą mokiniams, mokytojams, klasių vadovams, tėvams (globėjams, rūpintojams);
* konsultuoja mokinius, klasių vadovus, mokytojus, tėvus (globėjus, rūpintojus) jiems aktualiais mokymosi pasiekimų gerinimo ir mokymosi pagalbos teikimo klausimais;
* vykdo mokiniams mokymosi pasiekimų gerinimo ir mokymosi pagalbos teikimo tyrimų vykdymą;
  1. Vaiko gerovės komisija:
* svarsto ir organizuoja švietimo pagalbos teikimą, bendrųjų programų pritaikymą mokiniams, turintiems specialiųjų ugdymosi poreikių;
* analizuoja taikytų mokiniui priemonių ir būdų pasiekimams gerinti veiksmingumą, pagal poreikį kviečia tėvus (globėjus, rūpintojus) ir/ar teikia rekomendacijas mokytojams, klasės vadovams dėl proceso koregavimo;
* pagal poreikį sudaro raštišką trišalę (mokytojas-mokinys-tėvai (gobėjai, rūpintojai)) ar dvišalę (mokytojas-mokinys) sutartis.
  1. Mokyklos administracija:
* inicijuoja ir organizuoja mokinių skatinimą už padarytą pažangą;
* bendradarbiauja su mokomųjų dalykų mokytojais, klasių vadovais, švietimo pagalbos specialistais, mokinių tėvais (globėjais, rūpintojais);
* sudaro sąlygas mokiniams rinktis neformaliojo švietimo būrelius pagal poreikį;
* inicijuoja mokymosi pasiekimų gerinimo ir mokymosi pagalbos teikimo tyrimų vykdymą;
* stebi ir analizuoja mokinių mokymosi pasiekimų gerinimo procesą.
  1. Tėvai (globėjai, rūpintojai):
* gauna informaciją per TAMO dienyną apie vaikų pažangą;
* bendrauja su klasių vadovais, dalykų mokytojais, administracija;
* prireikus kreipiasi į mokyklos specialistus ar Vaiko gerovės komisiją dėl vaikų mokymosi pasiekimų gerinimo;
* pagal galimybes vaikui teikia pagalbą mokantis.

1. Mokinių mokymosi pasiekimų gerinimą mokykloje reglamentuoja šie mokyklos dokumentai:

* Mokyklos strateginis planas;
* Mokyklos veiklos planas;
* Mokyklos ugdymo planas;
* Vilniaus Liepkalnio pagrindinės mokyklos pagalbos mokiniui teikimo tvarkos aprašas;
* Vilniaus Liepkalnio pagrindinės mokyklos mokinių pažangos ir pasiekimų vertinimo tvarka;
* Vilniaus Liepkalnio pagrindinės mokyklos mokinių lankomumo reglamentavimo tvarkos aprašas;
* Vilniaus Liepkalnio pagrindinės mokyklos mokinių, turinčių specialiųjų ugdymosi poreikių, ugdymo organizavimo tvarkos aprašas;
* Vilniaus Liepkalnio pagrindinės mokyklos mokinio individualaus ugdymo plano sudarymo tvarkos aprašas;
* Patyčių prevencijos ir intervencijos vykdymo Vilniaus Liepkalnio pagrindinėje mokykloje tvarkos aprašas;
* Vilniaus Liepkalnio pagrindinės mokyklos mokinių atleidimo nuo menų, kūno kultūros ir kitų privalomųjų dalykų savaitinių (ar jų dalies) pamokų tvarka;
* Pagrindinio ugdymo programos įgyvendinimas;
* Vilniaus Liepkalnio pagrindinės mokyklos neformaliojo (pasirenkamojo) ugdymo organizavimo tvarkos aprašas;
* Vilniaus Liepkalnio pagrindinės mokyklos mokinių tėvų (globėjų, rūpintojų) informavimo ir švietimo tvarkos aprašas.

APROBUOTA

Vilniaus Liepkalnio

pagrindinės mokyklos

Metodinės tarybos

2017 m. rugpjūčio 29 d.

protokolo Nr. 4